Рабочая программа по татарской литературе

для 11 класса

2018-2019 учебный год

**Аңлатма язуы.**

11нче сыйныф өчен татар әдәбиятыннан эш программасы яңа федераль дәүләт стандартлары таләпләрен истә тотып, түбәндәге документларга нигезләнеп төзелде:

**1.** Төп гомуми белем бирүнең Федераль дәүләт белем бирү стандарты (Россия Мәгариф һәм Фән министрлыгында 2010 нчы елның 17 нче декабрь боерыгы 1897 нче номер белән расланган, РФ Юстиция Министрлыгында 19644 нче регистрацион номеры белән 2011нче елның 1 нче февралендә теркәлгән) (гамәлдәге редакциясендә).

**2.** Учебный план МБОУ Среднетиганской средней общеобразовательной школы Алексеевского муниципального района РТ для 9-11 классов на 2018–2019 учебный год

**3.** Основной образовательной программы среднего(полного) общего образования ФГОС МБОУ Среднетиганская СОШ Алексеевского муниципального района РТ.

**4.** ТР Мәгариф һәм фән министрлыгы тарафыннан расланган Татар урта мәктәпләре өчен әдәбият программалары (5-11 нче сыйныфлар). – Казан: “Мәгариф” нәшрияты, 2010.

**Эш программасының эчтәлеге.**

**Кулланылган дәреслек:** А.Г.Әхмәдуллин, Ф.Г.Галимуллин, Т.Н.Галиуллин, Ф.Ә.Ганиева, Н.Г.Юзиев. Татар урта гомуми белем бирү мәктәбенең 11 нче сыйныфы өчен дәреслек. - Казан: “Мәгариф” нәшрияты, 2011.

**Хрестоматия:** А.Г.Әхмәдуллин, Т.Н.Галиуллин, Н.Г.Юзиев. Татар урта гомуми белем бирү мәктәбенең 11 нче сыйныфы өчен әдәбияттан хрестоматия. – Казан: “Мәгариф”, 2005

**Максатлары:**

1. Татар әдәбиятының тарихи барышы турында гомуми караш булдыру.
2. Татар әдәбиятының барышын, аның аерым чорлардагы торышын, чор әдәбиятының йөзен билгеләүче язучылар иҗатын анализларга һәм бәяләү күнекмәләрен үстерү.
3. Әдәби-теоретик белемнәр нигезендә әдәби әсәрнең, язучы иҗатының, чор әдәбиятының, гомумән, татар әдәбиятының үзенчәлекләрен табарга күнектерү.
4. Текст һәм башка мәгълүмати чаралар белән эшләү, аннан кирәкле мәгълүматны ала белү һәм аны тиешенчә үзгәртә алу күнекмәләрен үстерү.
5. Иҗади фикерләүдәге уртак һәм милли үзенчәлекләрне тану күнекмәләрен үстерү.

**Бурычлар:**

1. Өйрәнелгән әдәби әсәрләрне чорларның үсеш тәртибендә системалы итеп күзалларга ярдәм итү.
2. Әдәби әсәрнең эстетик кыйммәтен, төрен һәм жанрын билгеләргә өйрәтү.
3. Әдәби әсәрне анализлау күнекмәләрен ныгыту.
4. Шигъри текстларны яисә чәчмә әсәрләрдән өзекләрне ятлату.
5. Укучыда үз-үзен тәрбияләү күнекмәләре булдыру.
6. Бәхәсләрдә катнашу, оппонентларның фикерен исәпкә алып, үз карашларыңны раслау һәм дәлилләү күнекмәләре булдыру.
7. Рефератлар, докладлар әзерләү күнекмәләрен ныгыту.
8. Әдәби әсәрләр һәм ирекле темалар буенча сочинение язу күнекмәләрен үстерү.
9. Әдәбият теориясе, әдәбият тарихы, сәнгатьнең башка төрләре бергәлегендә укучыда әдәбиятны мөстәкыйль үзләштерерлек күнекмәләр булдыру һәм әдәбият-сәнгать белән даими кызыксыну тәрбияләү.
10. Матур әдәбиятта халык тарихы, милләт язмышы гәүдәләнешенә укучыларның игътибарын туплау.
11. Укучыда мәктәпне тәмамлап чыккач та матур әдәбият укуга ихтыяҗ булдыру.
12. Әдәби әсәрнең эстетик кыйммәтен, поэтикасын аңларлык эстетик зәвык булдыру.
13. Укучыларда кешелеклелек, горурлык, үз кадереңне белү хисләре тәрбияләү.

Мәктәп укыту планында әдәбият дәресләре атнага 2 сәгать исәбеннән каралган, ә программа 3 сәгать исәбеннән төзелгән булу сәбәпле, язучыларның әсәрләрен өйрәнү һәм класстан тыш уку дәресләре өлешчә кыскартылды. Дәресләрдә проект эшләре яклау (язучылар иҗаты буенча), Интернет ресурслары белән эшләү кебек эш төрләрен дә киңрәк куллану, компьютер технологияләрен күбрәк кертү планлаштырыла.

**Кулланылган дәреслек:** А.Г.Әхмәдуллин, Ф.Г.Галимуллин, Т.Н.Галиуллин, Ф.Ә.Ганиева, Н.Г.Юзиев. Татар урта гомуми белем бирү мәктәбенең 11 нче сыйныфы өчен дәреслек. - Казан: “Мәгариф” нәшрияты, 2011.

**Хрестоматия:** А.Г.Әхмәдуллин, Т.Н.Галиуллин, Н.Г.Юзиев. Татар урта гомуми белем бирү мәктәбенең 11 нче сыйныфы өчен әдәбияттан хрестоматия. – Казан: “Мәгариф”, 2005

**Татар әдәбиятын укытуның максаты һәм бурычлары**

Урта сыйныфларда әдәбиятны укытуның төп максаты булып матур әдәбият әсәрләрен форма һәм эчтәлек берлегендә аңларга һәм анализларга өйрәтү, логик фикерләү сәләтен үстерү һәм камилләштерү, балаларның рухи дөньяларын баету тора. Бу процесс өч – гамәли, гомуми белем бирү, тәрбияви - яссылыкларны берләштереп алып барылырга тиеш. Әлеге максат түбәндәге бурычларны алга куя:  
 -укучының төп әдәби-тарихи мәгълүматларны һәм әдәби-теоретик төшенчәләрне белүенә ирешү һәм анализ барышында кулланырга күнектерү;

-укучыда матур әдәбият әсәрләрен мөстәкыйль уку ихтыяҗы булдыру;

-укучының телдән һәм язма сөйләмен үстерү;

-укучыда үз милләтенә, аның әдәбиятына, мәдәниятенә карата хөрмәт, дөньяга гуманлы караш, гражданлык тойгысы, патриотизм хисләре, үз милләтенең, шушы төбәктә яшәүче башка халыкларның мәдәни кыйммәтләренә хөрмәт хисләре тәрбияләү.

***Үзләштерергә тиешле белем һәм күнекмәләр***

Укучыга билгеле бер күләмдә белем бирү белән янәшә, аларны ныгыту, күнекмә дәрәҗәсендә беркетү кирәк була. Әдәбият шикелле белемнәр анализлау-тикшерү барышында үзләштерелә торган предмет өчен бу аерата мөһим. Күнекмәләр булдыруэшчәнлеге түбәндәге юнәлешләрдә үстерелә һәм бәяләнә:

- рецептив эшчәнлек: әдәби текстны укый һәм эчтәлеген кабатлап сөйли, аңлата алу, шигъри текстларны яисә чәчмә әсәрдән өзекләрне яттан сөйләү; сайлап алып (яки тәкъдим ителгән) язучының тормыш юлы, иҗаты турында сөйләү; фольклор әсәрләренең жанрын һәм аларга хас үзенчәлекләрне тану, әдәби әсәрнең төрен, жанрын билгеләү һәм фикерне исбатлау.

- репродуктив эшчәнлек: әдәби әсәрнең сюжетын, анда сурәтләнгән вакыйгаларны, характерларны аңлатып бирә, бәяли алу; төрле мәгълүмат чыганаклары (сүзлекләр, белешмәләр, энциклопедияләр, электрон чаралар) белән максатчан эшли белү; вакытлы матбугат материалларына мөрәҗәгать итә алу.

- иҗади эшчәнлек: төрле жанрдагы әдәби әсәрләрне аңлап һәм иҗади, сәнгатьле укый белү; укыганны телдән сурәтләп бирә алу; рольләргә кереп кабатлап бирү; план төзү һәм әсәрләр турында бәяләмә язу, сочинение элементлары белән изложение язу; әдәби әсәрләр буенча һәм тормыштан алган фикер-карашларга, хис-кичерешләргә нигезләнеп сочинение язу.

- эзләнү эшчәнлеге: проблемалы сорауларга мөстәкыйль рәвештә җавап таба белү; әдәби әсәргә, аның өлешләренә, язучы иҗатына карата аңлатмалар, бәя бирү.

- тикшеренү эшчәнлеге: әдәби әсәрне сюжет–композиция, образлар бирелеше, тел–стиль ягыннан анализлау; тулы текстны анализлау; төрле әсәрләрнең проблемаларын яки темаларын чагыштыру, үзенчәлекләрен билгеләү; әсәрләрне үзара чагыштыру, уртак һәм аермалы якларны таба белү; язучыларның иҗатларын, әсәрләрен чагыштырып уртак һәм аермалы якларын аңлата, бәяли белү.   
***Укучыларның белеменә, эш осталыгына һәм күнекмәләренә таләпләр***

Татар әдәбияты предметын үзләштерү нәтиҗәсендә укучы:

- сүз сәнгатенең образлы табигатен;

-әдәбиятның иң билгеле язучыларыннан Г.Тукайның, Ф. Әмирханның, Һ. Такташның, М.Җәлилнең, Г. Бәшировның тормыш юлы һәм иҗатының төп фактларын;

-өйрәнелгән әсәрләрнең эчтәлеген;

-сүз сәнгатенең образлы асылын;

-төп әдәби-теоретик төшенчәләрне белергә;

-әдәби әсәр эчтәлеген кабатлап, аерым өлешләрен яттан сөйләү;

-әдәби әсәрне әдәбият теориясеннән мәгълүматлар файдаланып анализлау;

-әдәби әсәрнең аерым якларын элементларын җентекләп тикшерү һәм нәтиҗәләр чыгару;

-әдәби әсәрнең төр һәм жанрын билгеләү;

-әдәби әсәрләрне, аларның геройларын чагыштыру;

-геройларга характеристика бирү, автор позициясен ачыклау;

-сәнгатьле уку;

-әдәби әсәрләр хакында төрле характердагы иҗади эшләр башкару күнекмәләрен үзләштергән булырга тиеш.   
***Укытуның планлаштырылган нәтиҗәләре***

Урта сыйныфларда татар әдәбиятын укытуның гомуми (метапредмет) нәтиҗәләре түбәндәгеләр:

-укучыда әдәби әсәрне аңлап укырлык, мөстәкыйль үзләштерерлек күнекмәләр булдыру, әдәбиятка мәхәббәт тәрбияләү;

-сүз сәнгатен халыкның яшәү рәвешен, рухи кыйммәтләрен саклап калган һәм беркетә килгән хәзинә буларак кабул итәргә өйрәтү;

-язу һәм сөйләм осталыгын үстерү, мәсьәләне аңлый, гипотеза куя, материалны төркемли, үз фикерен дәлилли, кирәк икән – үзгәртә-төгәлләштерә, нәтиҗәләр чыгара, материалны гомумиләштерә белергә, үз хисләреңне сүзләр ярдәмендә аңлата алырга һәм бер үк вакытта башкалар белән бергәләп эшләргә күнектерү;

-баланың үз эшчәнлеген һәм әйләнә-тирәдәге тормышны мөстәкыйль бәяли белүенә, мөстәкыйль карарлар кабул итә һәм аларны җиренә җиткереп үти алуына ирешү;

-төрле чыганаклар белән эшләргә, аларны табарга, мөстәкыйль рәвештә кулланырга, төркемләргә, чагыштырырга, анализларга һәм бәяләргә өйрәтү.

**Урта сыйныфларда татар әдәбиятын укытуның предмет нәтиҗәләре түбәндәгеләр:   
  
*Танып-белү өлкәсендә*:** -аерым төр һәм жанрга караган әсәрләрне аңлап укый һәм кабул итә, эчтәлеген кабатлап (аерым очракларда текстны яттан) сөйли, кирәк чакта тексттан өзекләр китерә алуга ирешү; укыган әдәби әсәрнең эчтәлеген, темасын, проблемасын, идеясен билгели, геройларын һәм әдәби дөньясын бәяли алуына, аның нинди төр һәм жанрга каравын аеруына ирешү;

-укучының классик әдипләрнең тормыш һәм иҗат юлларының төп фактларын белүе;

-әдәби текстның мәгънәви өлешләрен аерып чыгарып, укыган буенча тезислар һәм план төзү, геройларга характеристика бирү, сюжет, композиция үзенчәлекләрен, махсус сурәтләү чараларының ролен билгеләү күнекмәсе булдыру;

-укыган әсәр буенча фикер алышуда катнашырга, оппонентларның фикерен исәпкә алып, үз карашларын расларга һәм дәлилләргә, әдәбият белеме төшенчәләренә мөрәҗәгать итәргә өйрәтү.

*бәяләү өлкәсендә*:   
 -милли әдәбияттагы рухи-әхлакый кыйммәтләрне күңелдән уздырып кабул итәргә өйрәтү;

-әдәби әсәрләргә шәхси мөнәсәбәт һәм бәя булдыру;

-өйрәнелгән әсәрләрне шәрехли белүенә ирешү;

-автор позициясен ачыклый алу һәм аңа үз мөнәсәбәтеңне булдыру күнекмәсен формалаштыру.

***эстетик яктан*:**

**-**әдәби әсәрнең образлы табигате хакында гомуми мәгълүматый күзаллау булдыру, аның эстетик кыйммәтен тою хисе тәрбияләү;

-баланың әдәби текстны эстетик бөтенлекле, шул ук вакытта әдәби һәм тел-сурәтләү алымнарының, образлылыкның үзенчәлекләрен һәм әһәмиятен аңлап бәяли белүенә ирешү;

-рус һәм татар телендәге әдәби әсәрләрне чагыштырып бәяләргә, геройларның, әхлакый идеалларның охшаш һәм аермалы якларын билгеләргә өйрәтү.

Шәхси нәтиҗәләр арасында түбәндәгеләре аерым әһәмияткә ия:   
 -укучының җаваплылык хисен активлаштыру;

-укуга һәм хезмәткә уңай мөнәсәбәт булдыру;

-баланың үзаңын үстерү, милләтне, ватанны яратырга өйрәтү, горурлык һәм гражданлык хисләре тәрбияләү;

-әхлак нормаларын, җәмгыятьтә яшәү кагыйдәләрен төшендерү;

**Программаның эчтәлеге**

|  |  |  |
| --- | --- | --- |
| № | **Бүлек һәм темаларның исеме** | Сәгать саны |
| 1. | **Күзәтү Чит илләрдә татар әдәбияты..** | 1 |
| 2. | **Гаяз Исхакый.** | 3 |
| 3. | **30** нчы **елларда татар әдәбияты .**  **Әдәбият теориясе.** Социалистик реализм турында бүгенге карашлар. Аның, метод буларак, татар әдәбияты үсешен тоткарлавы. | 3 |
| 4 | **Нәкый Исәнбәт.**Тормыш юлы һәм иҗаты турында мәгълүмат бирү Мөстәкыйль уку өчен. **Н. Исәнбәт.** *«Зифа»* комедиясе. | 3 |
| 5. | **40**—**50 нче еллар әдәбиятында Бөек Ватан сугышының чагылышы**  Әдәбият теориясе. Роман төрләре. | 4 |
| 6. | **Муса Җәлил** М. Җәлилнең тормыш һәм сугышчан юлы. Әдәбиятта һәм сәнгатьтә М. Җәлил образы. | 3 |
| 7. | **Фатих Кәрим** Ф. Кәримнең тормышы һәм иҗаты. Шагыйрь шәхесе.  Әдәбият теориясе. Лирик шигырь. Поэзиядә гражданлык мотивлары. Поэма, баллада жанры турындагы белемнәрне тулыландыру. | 2 |
| 8 | **Татар әдәбияты яңа сыйфат үзгәрешләренә күчеш чорында.** | 4 |
| 9 | **Хәсән Туфан**  Шагыйрьнең тормыш юлы. Иҗатының башлангыч чоры.  Әдәбият теориясе. Шигырь строфасы һәм строфика турын­дагы белемнәрне тулыландыру. | 4 |
| 10 | **Әмирхан Еники**  Тәрҗемәи хәле һәм иҗаты белән таныштыру. | 3 |
| 11 | Әдәбиятка яңа иҗат көчләре килү: **Г. Ахунов, X. Вахит, Ш. Галиев, X. Камалов, Ә. Маликов, А.** Гыйләҗев, **М. Мәһдиев, Т. Миңнуллин, В. Нуруллин, Н. Фәттах, И. Юзеев, М. Хәсәнов** һ. б. | 3 |
| 12 | **Нурихан Фәттах.** *«Сызгыра торган уклар»* романы. Язу­чының тәрҗемәи хәле белән таныштыру.  Әдәбият теориясе. Тарихилык принцибы турында. | 3 |
| 13 | **Аяз Гыйләҗев.** Иҗатына кыскача күзәтү. Проза һәм дра­ма әсәрләрендә психологизм. | 2 |
| 14 | **Мөхәммәт Мәһдиев**. Әсәрләре турында мәгълүмат бирү. Әдәбият теориясе. Әдәбиятның иҗтимагый вазифасы ту­рындагы белемнәрне ныгыту. | 3 |
| 15 | **Әхсән Баянов.** Тәрҗемәи хәле. Язучының күпьяклы (про­за, поэзия, драматургия өлкәсендә) эшчәнлеге. Иҗатына кыс­кача күзәтү ясау. *«Сәяхәтнамә»* поэмасына анализ. | 1 |
| 16 | **Илдар Юзеев** иҗаты турында гомуми мәгълүмат бирү. *«Өчәү чыктык ерак юлга-.»* поэмасындагы тормышчан проб­лемалар. Фазылҗан, Нур һәм «мин» образлары. | 1 |
| 17 | **Туфан Миңнуллин**  Драматургның тәрҗемәи хәле. Башлангыч чор иҗаты  Әдәбият теориясе. Пролог. Эпилог. Интермедия. Аллего­рия. | 2 |
| 18 | **Хәзерге татар әдәбияты**. **Кереш.** Җәмгыятьтәге кискен үзгәрешләрнең әдәбиятта ча­гылуы. Әсәрләрдә милли бәйсезлек һәм мөстәкыйльлеккә ом­тылу авазлары, милләтебез тарихына игътибарның артуы. | 1 |
| 19 | **Поэзия.** | 3 |
| 19.1 | Шигърияткә яңа иҗат көчләре килү: **Р.** Әхмәтҗанов, **Р. Мингалим, Р. Гаташ, Г. Рәхим, Зөлфәт, 3. Мансуров,** **К. Сибгатуллин, Ш. Маннапов, Г. Моратов, Р. Зәйдуллин** һ. б. | 1 |
| 19.2 | **Равил Фәйзуллин** иҗатына кыскача күзәтү. | 1 |
| 19.3 | **Ренат Харис** поэзиясе турында мәгълүмат бирү.  **Мөдәррис Әгъләмов** иҗаты. Шигъриятенең табигыйлеге. | 1 |
| 20 | **Проза** | 4 |
| 20.1 | Проза жанрында җәмгыять һәм шәхес мөнәсәбәте пробле­масын яңача хәл иткән әсәрләр язылу | 2 |
| 20.2 | **Мөсәгыйт Хәбибуллин** әсәрләре турында гомуми мәгълүмат бирү. *«Кубрат хан»* романы | 1 |
| 20.3 | **Ринат Мөхәммәдиев** иҗатына күзәтү. Тәнкыйть һәм әдә­бият фәне өлкәсендәге эшчәнлеген яктырту. | 1 |
| 21 | **Драматургия** | 4 |
| 21.1 | **Т. Миңнуллин, А. Гыйләҗев,** **Ю. Әминев, Ә. Баянов, И. Юзеев, Р. Мингалим, Ә. Гаффар, Ф. Садриев, Ю. Сафиуллин** һ. б. пьесаларында әхлак проблемаларына игътибарның артуы. | 1 |
| 21.2 | **Р. Батулланың** драма әсәрләренә кыскача күзәтү. | 2 |
| 21.3 | **Ризван Хәмид** иҗаты турында гомуми мәгълүмат бирү. «Җиде баҗа» драмасы: төп фикере, сәнгатьчә үзенчәлек­ләре, яңа алымнар куллануда табышлар. | 1 |
| 22 | **Балалар әдәбияты** Бүгенге татар балалар әдәбиятының төп иҗат көчләре. **Л. Ихсанова, А. Тимергалин, Л. Лерон, Р. Вәлиева, Р. Корбан, Җ. Дәрзаман, Р. Бәшәр, 3. Хөснияр** һ. б. Әсәрләре  **Шәүкәт Галиев** иҗатына күзәтү. **Роберт Миңнуллинның** балалар поэзиясенә анализ ясау. | 1 |
| 23 | **Йомгак.** Совет чорында татар әдәбияты узган юл: табышлар һәм югалтулар. **М. Хәсәнов, Р. Мостафин, Ф. Мусин, Т. Галиуллин, А. Әхмәдуллин, Ф. Галимуллин, Ф. Хатипов, Н. Хисамов, Ф. Урманчеев, X. Миңнегулов, Н. Ханзафаров, М. Вәлиев, С. Маннапов, С. Хафизов, Р. Рахмани, Ф. Бәширов** һ. б. хезмәтләре. | 1 |
| 24 | **Бәйләнешле сөйләм үстерү.** | 4 |
| 24. | Сочинение. “ Кеше үз язмышына үзе хуҗа” | 1 |
| 24. | М.Җәлил шигырьләрен яттан сөйләү. Әдәбиятта һәм сәнгатьтә М. Җәлил образы. | 1 |
| 24. | Н. Фәттах яки Г.Ахунов иҗатлары буенча сочинение. | 1 |
| 24. | Сочинение “Әлмәндәр – ил карты” | 1 |
| 25 | **Сыйныфтан тыш уку** | 5 |
| 25. | Хисам Камал “ Һәркемнең гомере бер генә” | 1 |
| 25. | Ф. Кәримнең поэма һәм балладалары. | 1 |
| 25. | Ә.Еники “Матурлык” хикәясе | 1 |
| 25. | Ә.Баянов “Тау ягы повесте” | 1 |
| 25. | Р.Батулла “Сөембикә” романы | 1 |
|  | Барлыгы | 68 |

У**кучыларының белем дәрәҗәсенә таләпләр**

1. Әдәби-тарихи процессның төп закончалыкларын, этапларын, чор әдәбиятына зур өлеш керткән әдипләр иҗатын белү.
2. Мәктәп курсында өйрәнелгән әсәрләрне чорларның үсеш тәртибендә өзлексез барыш итеп күзаллау.
3. Әдәбият тарихы һәм теориясе буенча белемнәргә (тема, проблема, идея, пафос, образлар системасы, сюжет-композиция, телнең сәнгати сурәтләү чаралары, әдәби деталь) нигезләнеп, әдәби әсәрне анализлау һәм шәрехләү.
4. Әсәрне чорга хас әдәби юнәлеш белән бәйлелектә тикшерә һәм аңлата белү.
5. Классик әдипләребезнең тормыш һәм иҗат юлларының төп фактларын белү.
6. Әдәбият теориясенә караган иң әһәмиятле төшенчәләрне, аларның билгеләмәләрен белү (әдәби процесс, иҗат методы, сәнгатьчә алымнар-чаралар, анализ төрләре, язучының стиле, әдәбият һәм чор, шәхес һәм җәмгыять бәйләнешләре).
7. Татар әдәбиятында традицияләр һәм яңару процессы, жанрлар үсеше турында гомуми күзаллау булу.

**Формалаштырылырга тиешле күнекмәләр**

1. Әдәби әсәрне иҗтимагый һәм мәдәни тормыш күренешләре белән бәйлелектә аңлау.
2. Өйрәнелгән әсәрләр буенча яки бирелгән тема буенча сочинение яза белү.
3. Тәкъдим ителгән яки укучы үзе сайлаган әсәрләрне (шигырь, проза) яттан сөйләү.
4. Язучыларның иҗатларын, әсәрләрен чагыштырып уртак һәм аермалы якларын аңлата, бәяли белү.
5. Татар һәм рус телендәге әсәрләргә телдән һәм язмача фикереңне белдерә, аларга бәя бирә алу.
6. Дәреслек белән эшләү, конспектлар төзү, белешмә әдәбияттан (төрле сүзлекләрдән, тәнкыйть материалларыннан, фәнни чыганаклардан һ.б.) файдалану күнекмәләре булдыру.

**Укыту-методик комплекты :**

1. Заһидуллина Д.Ф., Әминева В.Р., Ибраһимов М.И. Әдәби әсәр: Өйрәнәбез һәм анализ ясыйбыз. – Казан: “Мәгариф”, 2007.
2. Заһидуллина Д.Ф. Татар әдәбияты: Теория.Тарих. – Казан: “Мәгариф”, 2004.
3. Трофимова С.М. Татар теле һәм әдәбияты укытучысына. – Казан: “Яңалиф”,2005.
4. Трофимова С.М., Хәйруллин И.Г. Киләчәк бүгенгедән башлана. – Казан: РИЦ “Школа”, 2008

**11нче сыйныфта татар әдәбиятыннан тематик план**

|  |  |  |  |  |  |
| --- | --- | --- | --- | --- | --- |
| № | Дәреснең темасы | Материалның эчтәлеге | | Үтәлү вакыты | |
| Укучылар эшчәнлеге яки укыту эшчәнлеге төрләре | Материал үзләштерүнең көтелгән нәтиҗәләре |
| Срок | Үтәлеш |
| 1 | Чит илләрдә татар әдәбияты. Йосыф Акчура, Хәсән Хәмидулла һб иҗатлары. | Шигырьләрне өлешчә анализлау. | Чит илләрдәге татар әдәбиятының торышы турында мәгълүматлы булу. Төп темалар һәм проблемалар, бигрәк тә Туган илне сагыну темасының актуаль булуын белү. КТ - Мөстәкыйль эш (шигырь анализы). |  |  |
| 2 | Г.Исхакыйның эмиграциядәге тормышы. | Тезислар язу. | Язучының 1917 елгы инкыйлабларга мөнәсәбәте, эмигра­циядәге тормышы һәм иҗаты буенча мәгълүматлы булу. Хикәяләре, *«Дулкын эчендә», «Ике ут арасында», «Җан Баевич»* пьесаларының идея-эстетик үзенчәлекләрен, |  |  |
| 3 | Г.Исхакый."Дулкын эчендә", "Ике ут арасында". | Әңгәмә | Әсәрләрнең  фәлсәфи эчтәлегенең мөһим­леген, татар әдәбияты өчен яңалыгын аңлау. |  |  |
| 4 | Г.Исхакыйның “Көз” повесте. |  | Төп образларның сурәтләнүендә эчке мәгънәне таба белү. Хәлил образына бәя бирә алу. Милли гадәт-йолаларның йомшаруы яки югалуы кешедәге рухи нык­лыкка да тәэсир итүе. |  |  |
| 5 | Бәйләнешле сөйләм үстерү.  Сочинение язу.  “Мохитның тәрбияви көче”. | Иҗат эше (сочинение).  Бәхәс. | Бәхәсләрдә катнашу, оппонентларның фикерен исәпкә алып, үз карашларыңны раслау һәм дәлилләү күнекмәләренә ия булу. Сочинениедә, үз язмышына үзе хуҗа була алсын өчен, кеше актив булырга, нык­лы иманлы булырга тиеш, дигән фикерне чагылдыра алу. |  |  |
| 6 | 30 нчы елларда совет әдәбияты. Чор үзенчәлеге. Проза һәм драматургиянең үсеше. | Г.Кутуй “Тапшырылмаган хатлар” повестен өлешчә анализлау. | Илдә барган иҗтимагый-сәяси үзгәрешләрнең әдәби про­цесста чагылышы турында күзаллау булу.  30 нчы елларда иҗади эзләнүләрнең катлаулы, язучылар язмышының фаҗигале булуын аңлау. Шәхес культы чоры турында мәгълүматлы булу. ӘТ - Социалистик реализм, аның үзенчәлекләрен белү. |  |  |
| 7 | 30 нчы елларда поэзия үсеше. | Әсәрләргә анализ ясау. | Иҗтимагый идеалны шигърияткә әверелдерү юлын­да эзләнүләр турында мәгълүматлы булу. |  |  |
| 8 | Җәлил, Г.Кутуй, Ф.Кәрим, Һ.Такташ шигырьләре | Поэзия әсәрләренә анализ ясау. | Шагыйрьләрнең иҗат рухы, яңача иҗат омтылышы белән танышу. |  |  |
| 9 | Н.Исәнбәтнең тормыш юлы һәм иҗаты. | Индивидуаль биремнәр буенча чыгыш ясау. | Н.Исәнбәтнең тормыш юлы һәм иҗаты, гыйль­ми эшчәнлеге турында мәгълүматлы булу.  ӘТ - Трагедия жанры, трагик конфликт. |  |  |
| 10  11. | Н.Исәнбәт. ”Идегәй” трагедиясе. Н.Исәнбәт. ”Идегәй” трагедиясендә ил өчен көрәш темасы. | Ил язмышын хәл иткән әсәр буенча әңгәмә. | Трагедиянең кыскача эчтәлеген ача белү, идея-эстетик анализ ясый алу.  ӘТ - Трагедия жанры, трагик конфликт.  КТ – тестлар эшләү, әдәби викторина. |  |  |
| 12 | 40-50 нче еллар әдәбиятында Бөек Ватан сугышы һәм татар язучылары. | Тезислар язу. | Бөек Ватан сугышының татар язучылары тормышына һәм иҗатына тәэсирен белү. |  |  |
| 13 | 40-50 нче еллар әдәбиятында Бөек Ватан сугышы чагылышы |  | Ил һәм җәмгыятьнең рухи тормышына сугыш керткән үзгәрешләрдән хәбәрдар булу. Дошманны җиңүгә омтылыш пафосының әдәби­ятта аерым жанрлар үсешенә тәэсирен аңлау. |  |  |
| 14 | 40-50 нче еллардагы проза үсеше | Темага кыскача күзәтү ясау дәресе.  Сөйләү. | Ф. Кәрим, Г. Кутуй, И. Гази, А. Шамовһ. б. хикәя-повестьлары турында гомуми мәгълүматка ия булу. Хикәя төшенчәсен кабатлау, роман төрләре турында мәгълүматларны тирәнәйтү. КТ – тест эшләү. |  |  |
| 16 | 40-50 нче елларда драматургия. | Темага кыскача күзәтү ясау дәресе. | Т. Гыйззәт, М. Әмир, Н. Исәнбәт пьесаларытурында гомуми мәгълүматка ия булу.Драма, әкият-пьеса, тарихи-биографик, фольклорга нигезләнгән пьеса, героизм, патриотизм төшенчәләренә аңлатма бирә белү. |  |  |
| 17 | М.Җәлилнең тормышы һәм иҗаты. 20-30 нчы еллар иҗаты. | Язучының биографиясен һәм иҗатын өйрәнү дәресе. | М. Җәлилнең тормыш һәм сугышчан юлы турында мәгълүматлы булу. Сугышка ка­дәрге иҗатын кыскача күзаллау.  ӘТ - лирика (күңел лирикасы, пейзаж, публицистик, фәлсәфи) |  |  |
| 18 | М.Җәлилнең сугыш чоры иҗаты. | Әдәби әсәрләргә анализ. | Шагыйрьнең сугыш чоры иҗатында батырлык темасының реаль эчтәлек белән сугарылуы. |  |  |
| 19 | М.Җәлилнең ”Моабит дәфтәрләре”. | Төркемнәрдә эш, анализ. | Ватанны саклау сугышында җаваплылык тойгысының төрле поэтик вариацияләре белән таныш булу. Дошманга нәфрәтнең чагылышын, сагыну, ярату, якыннарга хөрмәт һ. б. кешелек тойгыларының шигырьләрдә лаеклы урын алуын күрә белү.  ӘТ - Лиро- эпик жанр (баллада, поэма, сюжетлы шигырь, драматик поэма) |  |  |
| 20 | Ф.Кәримнең тормышы һәм иҗаты. | Шагыйрь иҗатындагы төп темалар турында сөйләшү. | *«Урман тын иде», «Кереш җыр», «Бездә яздыр», «Теләк», «Юл», «Иптәш», «Мин* — *гуманист», «Исә җил», «...Сөйләр сүзләр бик күп алар»,* |  |  |
| 21 | Ф.Кәримнең сугыш елларындагы иҗаты. |  | *«Һөҗүм», «Моң һәм көч», «Күл һәм күңел», «Кемне кызганыйм?», «Немец җирендә»* шигырьләрен, *«Гөлсем», «Өмет йолдызы»* поэмаларын, *«Тимер һәм тимерче»* балладасын белү.  ӘТ - Лирик шигырь, поэма, баллада, шагыйрьнең гражданлыгы. |  |  |
| 22 | Бәйләнешле сөйләм үстерү.“Әдәбиятта һәм сәнгатьтә Җәлил образы”. | Язучының биографиясен һәм иҗатын өйрәнү дәресе. | Сочинение язу күнекмәләрен ныгыту. |  |  |
| 23 | *Класстан тыш уку.* Х.Камал.”Һәркемнең гомере бер генә”. | . Сәнгатьле уку. Анализ. | Әсәрләргә анализ ясый белү.  КТ – бер шигыренә анализ. |  |  |
| 24 | Татар әдәбияты яңа сыйфат үзгәрешләренә күчеш чорында. 50-60 еллар әдәбиятына күзәтү. | Темага кыскача күзәтү ясау дәресе.  Төркемнәрдә эш. | Илдә булган хәлләр һәм сәяси-иҗтимагый үзгәрешләр һәм аларның әдәбиятта чагылу дәрәҗәсе турында белү, аңлата алу.  КТ – мөстәкыйль эш. |  |  |
| 25 | 50-60 нчы еллар әдәбияты. Тыныч тормышны сурәтләү юлында. | Тезислар язу. | 50-60 нчы еллар әдәбиятының төп иҗат көчләрен, аларның әсәрләрендә жанр төрлелеген, сәнгатьлелек ягыннан һәм тематикада яңалыкларны мисаллар ярдәмендә күрсәтә белү. КТ – тест. |  |  |
| 26 | Проза үсеше. |  | Әсәрнең хезмәт кешесендәге рухи байлыкны ачуда, тел-сурәтләү чаралары өлкәсендә уңышларын күрсәтә белү. |  |  |
| 27 | Г.Бәширов “Намус” романы. |  | Әсәрнең тормыш дөреслегенә тугрылык ягыннан кайбер җитешсезлекләрен тану.  ӘТ - Роман төрләре. Төшенчәне кабатлау. |  |  |
| 28 | Х.Туфанның тормышы һәм башлангыч чор иҗаты. | Шагыйрьнең шигырьләрен яттан сөйләү, дәреслек белән сораулар ярдәмендә эшләү. | Әдипнең тормыш юлын, шәхес буларак үзенчәлекле сыйфатларын белү.  *«Урал эскизлары», «Бибиев-ләр»* поэмаларындагы төп фикер, сәнгатьчә эшләнеш­ләрендә үзенчәлекләрне белү.  КТ – хронологик таблица. |  |  |
| 29- | Х.Туфанның тоткынлык чоры иҗаты. | Әңгәмә. Тезислар язу. Проект эше яклау. | X. Туфанның тоткынлык чорындагы иҗат үзенчәлекләрен белү. |  |  |
| 30 | “Ә үткәнгә хатлар бармыйлар”, “Агыла да болыт агыла” шигырьләре. | Әңгәмә. Тезислар язу. Проект эше яклау. | Шигырьләрендә моң-зар, хәсрәт-сагыну, фаҗига хис-тойгыларының яңа төсмерләр алуын, күңел төшенкелегенә түгел, яктылыкка, киләчәккә хезмәт итүен, шигъриятенең фәлсәфи тирәнлеген аңлау. |  |  |
| 31 | Х.Туфанның 60-70 нче еллар иҗаты.  “Иртә төшкән кар”, “Сиңа” шигырьләре. | Әңгәмә, эзләнү-тикшеренү, карточкалар белән эш, сүзлек өстендә эш, | 60—70 нче елларда  X. Туфан иҗатының төп сыйфатларын белү. Лирик геройның рухи баюын күрә белү*.* Туфан поэзиясенең әдәбиятыбыз өчен әһәмиятен аңлау.  ӘТ – Шигырь строфасы һәм строфика. Авторның татар шигыре строфикасына керткән яңалыгын белү. |  |  |
| 32 | Ә.Еникиның тормышы һәм иҗаты, “Әйтелмәгән васыять әсәре”. | Шигырьне сәнгатьле сөйләү. Лекция, әдәби әсәргә анализ. | Тәрҗемәи хәле һәм иҗаты белән таныш булу. *«Әйтелмәгән васыять»* хикәясендәге Акъәби образына салынган идеяне аңлау.  Хикәянең сәнгатьчә эшләнешенә, композициясендәге үзенчә­лекләргә бәя бирә белү. |  |  |
| 33 | Ә.Еникиның сугыш чоры иҗаты.“Ана һәм кыз”, “Бер генә сәгатькә”, “Кем җырлады?” “Туган туфрак”, “Матурлык” | Проект эше яклау. | Язучының сугыш елларында иҗат иткән хикәяләрендәге психологик бизәкләр, гади кешенең эчке кичерешләрен дөрес һәм тәэсирле итеп сурәтләү, детальләр төгәллеге турында мәгълүматлы булу. |  |  |
| 34 | Ә.Еникинең повестьлары.  (“Гөлләндәм туташ хатирәсе”,”Тынычлану”) ”Төнге тамчылар” | Проект эше яклау. | Повесть геройлары холкындагы үзенчәлекләрне бүгенге көн күзлегеннә чыгып бәяли белү.  ӘТ - Повесть, роман (чагыштыру), проблема. |  |  |
| 35 | *Класстан тыш уку*.  Х. Вахит “Беренче мәхәббәт драмасы” . | Әдәби әсәргә анализ. | Ана һәм бала мәхәббәтенең үзен­чәлекле чагылдырылуын аңлау. Хикәянең сәнгатьчә эшләнешенә анализ ясый белү. |  |  |
| 36 | Әдәбиятка яңа иҗат көчләре килү. Г.Ахуновның тормышы һәм иҗаты. | Язучы иҗатына кыскача күзәтү ясау. Конспект язу, индивидуаль эш. | Г. Ахунов, X. Вахит, Ш. Галиев, X. Камал, Ә. Маликов, А. Гыйләҗев, М. Мәһдиев, Т. Миңнуллин, Н. Фәттах, И. Юзеев, һәм башкаларның әсәрләрендә кеше шәхесен гәүдәләндерүдә, кешенең җирдәге урынын ачыклауда яңалык билгеләре, психологизмга игътибар арту турында мәгълүматлы булу; форма өлкәсендә яңалыкларны турында хәбәрдар булу. |  |  |
| 37 | Г.Ахунов “Хәзинә” романы. |  | Романның идея-эстетик эчтәлеген белү. Төп образларга бәя бирә алу, аларның сурәтләне­шендә үзенчәлекләрне, уңай якларын һәм кимчелекләрен күрсәтү. |  |  |
| 38 | Г.Ахунов “Хәзинә” романының татар әдәбиятындагы урыны. |  | Романның бу чор татар әдәбияты һәм сәнгате өчен әһәми­яте.  ӘТ - Әсәрнең композицион төзелеше. |  |  |
| 39 | Н.Фәттахның тормышы һәм иҗаты. | Лекция. Проект эше яклау. | Язучының тәрҗемәи хәле турында белү, иҗаты буенча гомуми күзаллау булу.  ӘТ - Тарихи романнар. |  |  |
| 40 | Н.Фәттахның “Сызгыра торган уклар” романы. | Әдәби әсәргә анализ дәресе. Сөйләү, анализ. | Әсәрнең эчтәлеген белү, аның тарихи роман булуын исбатлый алу. Төп образлары, сюжет үстерелеше, характерлар­ның ачылу дәрәҗәсе ягыннан үзенчәлекләрен күрсәтә алу. |  |  |
| 41 | Н.Фәттахның “Сызгыра торган уклар” романында тарихилык | Әдәби әсәр буенча сөйләшү. | тарихының бүгенге укучыга тәэсир итәрлек якларын табып күрсәтү, милли колоритны чагылдыру ягыннан әһәмиятен аңлау.  ӘТ - Тарихи роман, тарихилык принцибы.  КТ – тест эшләү. |  |  |
| 42 | БСҮ.Н.Фәттах яки Г.Ахунов иҗаты буенча сочинение язу. | Иҗади эш. | Сочинение язу. |  |  |
| 43 | А.Гыйләҗевның тормышы һәм иҗаты. “Өч аршин җир” повесте. | Сөйләү. Хронологик таблица төзү. | Язучының тормыш юлы һәм иҗаты буенча мәгълүматлы булу. |  |  |
| 44 | А.Гыйләҗевның “Әтәч менгән читәнгә,” ”Җомга көн кич белән” повесте. | Әдәби әсәргә анализ дәресе. | Әсәрдә узды­рылган төп фикерне ачыклый алу, образларга бәя бирә, художе­ство үзенчәлекләрен күрсәтә белү. Повестьның соңгы еллар әдәби­яты өчен яңалыгын аңлау. ӘТ – Проблема. |  |  |
| 45 | М.Мәһдиевнең тормышы һәм иҗаты. | Тезислар язу. | Язучының тормыш юлы һәм иҗаты буенча мәгълүматлы булу. |  |  |
| 46 | М.Мәһдиевнең “Кеше китә - җыры кала” повесте. | Темага кыскача күзәтү ясау дәресе. | Әсәрнең сәнгатьчә үзенчәлекләрен (сурәтләүдә күпбизәклелек, «тартмалы композиция» принцибына корылган булу, аның уңай һәм кайбер кимчелекле яклары) белү. |  |  |
| 47 | М.Мәһдиевнең “Кеше китә - җыры кала” повестенда тормышчанлык. | Әсәр буенча сөйләшү | Әсәрдә стиль үзенчәлекләрен күрә алу.  ӘТ - Әдәбиятның иҗтимагый вазифасы (тирәнәйтү). |  |  |
| 48 | Ә.Баянов “Сәяхәтнамә” поэмасы. |  | Язучының тормыш юлы һәм иҗаты буенча мәгълүматлы булу. Поэманы анализлый белү. Әдипнең кеше һәм табигать мөнәсәбәтен фәлсәфи тирәнлек белән сурәтләвен, табигатьне сак­лау мәсьәләләрен үткен итеп куюын аңлау. ӘТ – поэма. |  |  |
| 49 | Класстан тыш уку. Ф. Бәйрәмова “Болын” повесте.Ә.Баянов. “Тау ягы ”повесте. | Әдәби әсәргә анализ дәресе. | Әсәргә мөстәкыйль рәвештә анализ ясый алу.  ӘТ - Идея. |  |  |
| 50 | И.Юзеевның тормышы һәм иҗаты. “Өчәү чыктык ерак юлга” поэмасы. “Гашыйклар тавы”, “Сагышлы мирас”, “Гасыр кичкән чакта”, | . Индивидуаль биремнәр буенча эш. Анализ. | Әдип иҗаты турында гомуми мәгълүматларны белү. Шагыйрь һәм драматург буларак иҗат эшчәнлеген күзаллау. Поэма, баллада, шигъри трагедияләре турында мәгълүматлы булу. *«Өчәү чыктык ерак юлга...»* поэмасындагы тормышчан проблемаларны күрә, алар турында үз фикерен җиткерә алу. |  |  |
| 51 | Т.Миңнуллинның тормышы һәм иҗаты. Иҗат үзенчәлекләре. “Эзләдем, бәгърем сине” драмасы | Темага кыскача күзәтү ясау дәресе. | Т.Миңнуллин әсәрләрендә яшәешнең әхлакый һәм фәлсәфи мәсьәләләре күтәрелүен, буыннар арасындагы рухи бәйләнешнең югалу куркынычын хәбәр итеп чаң сугылуын, киләчәгебез турында борчылуын төрле нюансларда сәнгатьчә сурәтләнүен танып-белү. |  |  |
| 52 | Т.Миңнуллин “Әлдермештән Әлмәндәр” | Репликаларга таянып, Әлмәндәрнең характер сыйфатларын билгеләү. | Пьесаның төп конфликтын, темасын, проблемасын белү. Персонажларның характер үзенчәлеген һәм авторның аларны гәүдәләндерү, җанландыру, комик һәм шул ук вакытта моңсу-пошынулы ситуацияләр тудыру осталыгын танып-белү.  ӘТ - моңсу комедия, аллегория, шартлылык. |  |  |
| 53 | Бәйләнешле сөйләм үстерү.  Сочинение “Әлмәндәр – ил карты”. | Әлмәндәрнең характер сыйфатларын билгеләү. “Әлмәндәр бәхетлеме?” – дискуссия-бәхәс. | Бәхәсләрдә катнашу, оппонентларның фикерен исәпкә алып, үз карашларыңны раслау һәм дәлилләү күнекмәләренә ия булу. Әлмәндәр образын тудыру алымнарын танып-белү; образга бәя биреп, тормышта үз урынын тапкан кешеләргә соклану, алар белән горурлана белү. |  |  |
| 54 | Хәзерге татар әдәбиятына кереш. Гамил Афзал шигырьләре.  ( “Язмышлар”, “Елмаям уйчан гына”, “Чабаклар йөзгән Иделдә”) | Лекция, тезис. | Җәмгыятьтәге кискен үзгәрешләрнең әдәбиятта ча­гылуын аңлата белү. Әсәрләрдә милли бәйсезлек һәм 03.04мөстәкыйльлеккә ом­тылу авазлары, милләтебез тарихына игътибарның артуын, тарихи һәм табигатьне саклау темаларының активлашуын күзаллау. |  |  |
| 55 | Поэзия балкышы. Н.Арсланов, Ш.Галиев шигырьләре. Р.Зәйдулла “Без очарга әзерләнгән идек...”, “Соңару” “Буран” | Индивидуаль биремнәр буенча әзерләнгән чыгышлар. Әсәрләргә өлешчә анализ. | Н.Арсланов, Ш.Галиев шигырьләре ярдәмендә хәзерге поэзиядә яңа тема һәм идеяләр калкып чыгуын, аерым жанрларның активлашуын, аерым жанр чикләрен киңәйтергә һәм төрләндерергә омтылулар турында күзаллау булдыру.. |  |  |
| 56 | Р.Фәйзуллин иҗаты. “Гадиләргә гимн”, “Көрәшчеләр” поэмалары. | Темага кыскача күзәтү ясау дәресе. | Әдип иҗаты турында гомуми мәгълүматларны белү. *«Гадиләргә гимн», «Көрәшчеләр»* поэмаларының идея-эстетик үзенчәлекләрен аңлата алу. |  |  |
| 57 | Р.Харис иҗаты.  М.Әгъләмов тормышы, иҗатының үзенчәлекләре | Сәнгатьле уку. Әдәби әсәрләргә өлешчә анализ ясау. | Әдипләр иҗаты турында гомуми мәгълүматларны белү.  Р.Харис: *«Ат иярләү», «Ант суы», «Җәлилчеләр»* поэмалары, *«Кеше»* ора­ториясе; М.Әгъләмов: *«Оныт­ма, Европа?..», «Тукайдан хатлар»* поэмалары. |  |  |
| 58 | Проза жанрының үсеше. Г.Ахунов “Идел кызы “, М.Хәсәнов “Язгы аҗаган”. | Сөйләү. Әсәрләргә өлешчә анализ ясау. | Проза жанрында җәмгыять һәм шәхес мөнәсәбәте пробле­масын яңача хәл иткән әсәрләр язылу турында белү. Тоталитар системаның шәхесне изүен, физик һәм мораль яктан мәсхәрәләвен әдәби әсәрләр аша бирү. |  |  |
| 59 | И.Сәләхов”Колыма хикәяләре”, М.Кәбиров “Мәхәббәттән җырлар кала”әсәре. | Сөйләү һәм чагыштыру | Тоталитар системаның шәхесне изүен, физик һәм мораль яктан мәсхәрәләвен, таптавын әдәби әсәрләр мисалында аңлата белү.  КТ – тест эшләү яки әдәби викторина сорауларына җавап бирү. |  |  |
| 60 | М.Хәбибуллин “Кубрат хан”романы. | Сөйләү. Сөйләү һәм чагыштыру. | Әсәрләрдә илнең иминлеген, милләт язмышын алга чыгарып тасвирлау үзенчәлекләрен күрә алу. ӘТ - Тарихи роман КТ – тест эшләү яки әдәби викторина сорауларына җавап бирү. |  |  |
| 61 | Класстан тыш уку. Г.Рәхим “Идел” повесте. | Сөйләү. | Әсәргә мөстәкыйль рәвештә анализ ясый алу.  ӘТ - Тарихи роман.  КТ – тест эшләү яки әдәби викторина сорауларына җавап бирү. |  |  |
|  |  |  |  |  |  |
| 62 | Р.Мөхәммәдиев әсәрләре. “Ак кыялар турында хыял” повесте  Ф.Садриев”Таң җиле”.романы. | Китап-күзәтү. | Әдип иҗаты, тәнкыйть һәм әдәби­ят фәне өлкәсендәге эшчәнлеге турында гомуми күзаллау булу.  КТ – тест эшләү яки әдәби викторина сорауларына җавап бирү. |  |  |
| 63 | Зөлфәт шигырьләре “Баш очында...”, “Дүрт җыр”һ.б. | Сөйләү, әдәби әсәргә анализ. | Повестьның сәнгатьчә үзенчәлек­ләрен белү.  ӘТ - Сәнгатьчә дөреслек. |  |  |
| 64 | Хәзерге драматургия.  З.Хәким “Бит” драмасы.  **Арадаш аттестация эше.** | Темага кыскача күзәтү ясау дәресе. | Хәзерге драматургиядә әхлак проблемаларына игътибарның артуын, татар халкының рухи сәламәтлеге мәсьәләләре чагылуын, шәхес һәм җәмгыятьнең үзара мөнәсәбәтен төрле вариантларда сурәтләнүне яшь драматурглар 3. Хәким, М. Гыйләҗев, Д. Каюмов, Р. Гыйззәтуллинпьесаларына нигезләнеп аңлата белү. |  |  |
| 65 | Рабит Батулла иҗаты һәм аның үзенчәлекләре. “Сират күпере” драмасы. | Индивидуаль эш, тест. | Әдип иҗаты турында гомуми мәгълүматларны белү. *«*Өчәү юлга чыктык» драмасы, «Кичер мине, әнкәй!»мелодрамасы, аларда заманчалыкның чагылышы. |  |  |
| 66 | ДТУ. Ш.Хөсәенов “Әни килде” драмасы. | Сөйләү. | Әсәргә мөстәкыйль рәвештә анализ ясый алу.  ӘТ - Кульминацион нокта. |  |  |
| 67 | Р.Хәмид иҗаты. “Җиде баҗа”. | Сөйләү. | Әсәргә мөстәкыйль рәвештә анализ ясый алу. Драманың төп фикере, сәнгатьчә үзенчәлек­ләре, яңа алымнар куллануда табышлар турында аңлата белү. ӘТ – Монодрама. |  |  |
| 68 | Бүгенге татар балалар әдәбияты. Ш.Галиев, Р.Миңнуллин иҗатларына күзәтү. | Презентация дәресе.  Сорау-җавап. | Бүгенге татар балалар әдәбиятындагы төп тема һәм проблемалар турында белү.  МТК – Балалар шагыйре Мөҗәһит Әхмәтҗанов иҗаты. |  |  |